Budántúli Waldorf Óvoda		

Felvételi anamnézis

1. A gyermek személyi adatai

· A gyermek neve, születési helye és ideje (év, hó, nap), lakhelye.

· Szüleinek neve, születési ideje*, foglalkozása*, telefonszáma (otthon, munkahelyen ill. mobil), napi munkaidő-beosztása.

· Testvéreinek neme, születési éve.

(A *-al megjelölt kérdésekre a válaszadás önkéntes.)

2. Gyermekvárás, szülés, csecsemőévek

· Milyen volt a gyermekjövetelének híre (tervezett vagy „váratlan" volt-e a fogantatás; egyéb körülmények)? 
· Hogyan fogadta családja érkezésének hírét (férj, nagyszülők, testvérek)? 
· Hány hónapig hordta őt édesanyja? 
· Milyen volt az áldott állapot, voltak-e rendellenességek? 
· Milyenek voltak születési körülményei (az édesapa jelen volt-e, otthoni vagy hagyományos kórházi szülés volt-e; milyen kapcsolat volt a szülésben segédkezőkkel, kórházi személyzettel)?
· Voltak-e rendellenességek születésének folyamatában (elhúzódó szülés, fogó, vákuum, császármetszés, koraszülés, más események) 
· Édesanyjával maradt-e vagy újszülöttosztályra került?
· Meddig táplálta édesanyja anyatejjel, kapott-e tápszert; mikor tértek át a szokásos étkezésre? 
· Hogyan telt első időszaka (sírós vagy nyugodt stb. volt-e a baba; átaludta-e nyugodtan az éjszakát)? 
· Fejlődésének melyek voltak a főbb szakaszai (mikor bújt ki az első foga; hány hónaposan állt fel először; mikor mondta ki az első szót)? 
· Első 12 hónapjára visszagondolva, milyen kép jut róla eszükbe szüleinek? 
 
3. A kisgyermekkor

· Kivel töltötte a gyermek első 3 évét és miért (édesanyja, nagyszülő, nem családtag)? 
· Mikor lett szobatiszta, hogyan zajlott le az átszokás? 
· Milyen kisgyermekkori betegségeket esett át (azok ideje, lefolyása)? 
· Milyen jelenlegi egészségi állapota? 
· Járt-e bölcsödébe (ha igen, miért, hány éves kortól, milyen volt a beszoktatás, hogy érezte magát)? 
· Mikor mondta ki az „én" ill. az „enyém" szót? 
· Milyen lakásban élt ebben az időszakban (lakótelep, kertes ház stb.)? 
· Hányan és kik laktak egy fedél alatt (milyen volt a kapcsolatok minősége)? 
· Ha vannak testvérei, hogyan illeszkedett be közéjük?
· Ha körülötte voltak — a testvéreken kívül — más kisgyermekek is, szívesen kapcsolódott-e hozzájuk vagy inkább elmélyedni szeretett? 
· Járt-e már korábban óvodába (ha igen, hány éves kortól, milyen volt a beszoktatás, hogy érezte magát: szívesen járt, közömbös volt vagy muszájként élte meg; milyen volt kapcsolata a társakkal és az óvónőkkel)? 
· Milyen a közösséghez való viszonya (visszahúzódó, átlagos, vezéregyéniség stb.)? 
· Vannak-e állandó játszótársai (ha igen, milyen velük a viszonya)? 
· Mit játszik legszívesebben, mivel szeret otthon játszani (építőkocka, baba, autó; rajzolni, festeni, barkácsolni szeret stb.)? 
· Mik a kedves/kedvenc játéktárgyai? 
· A nyugodtabb vagy a mozgalmasabb játékokat részesíti-e előnyben?
· Mik az alapvető jellemvonásai (szeret-e középpontban lenni; könnyen vagy nehezen teremt-e kapcsolatot; szeret-e beszélni vagy szívesebben hallgat)?  
· Milyenek az alvási szokásai (alszik-e délután, mikor alszik el este; milyen álma van; kivel alszik közös szobában)?   
· Mely szülői tevékenységekbe kapcsolódik be szívesen, melyektől húzódozik? 
· Néz-e tévét (ha igen, szereti-e, mik a kedvenc műsorai, mennyi időt tölt a tévé/videó előtt)? 
· Vannak-e számítógépes játékai (ha igen, mennyit játszik velük)? 
· Mik a kedvenc ételei (milyen ételeket részesít előnyben)? 
· Hogyan telik egy átlagos napja (ébredéstől lefekvésig)? 
· Hogyan zajlik az esti lefekvése (szoktak-e mesélni neki este/napközben, könyvből/emlékezetből/kitalált történeteket)? 
· Változtak-e lakás- és életkörülményei ezen időszak alatt? 
· Hogyan	jellemezhető	családja	(otthonülős,	kirándulós,	nagy	baráti társasággal rendelkező, programokra nyitott, sportos stb.). 
· Milyen a kapcsolata a természettel (vannak-e körülötte növények, állatok; szeret-e kertészkedni, virágápolásban segédkezni)? 
· Milyen a kapcsolata a környezeti tárgyakkal (vigyáz rájuk, félti őket stb.) 
· Milyen tilalmakat fogalmaztak meg számára ebben az időszakban, hogyan reagált azokra? 

4. A gyermek alkata

· Hogyan viselkedik a gyermek kisebb, nagyobb gyerekekkel, felnőttekkel?  
· Hogyan viseli, ha szülei hosszabb időre magára hagyják? 
· Milyen az alaptermészete (lobbanékony, hevesen reagál, dühössé válik, elszánt, szívesen birkózik nehézségekkel, vezérkedésre hajlamos; csendes, visszahúzódó, félénk, együtt érző, segítőkész, alkalmazkodó, idegenkedő, szomorkodásra hajló; vidám, nyüzsgő, nyughatatlan, minden lében kanál; rövid ideig van türelme a dolgokhoz, igényli a változatosságot; sok barátja  van, társasági ember; nyugodt, kiegyensúlyozott; nehéz kihozni a sodrából, ragaszkodik a megszokott dolgokhoz, lassú mozgású; szereti a hasát, szívesen csipeget az étkezések között is stb.)? 
· Milyen a haja, szeme színe? 
· Milyen testalkatú (vékony, gömbölyded, átlagos felépítésű; alacsony, közepes vagy nyúlánk stb.)? 
· Milyenek érzékszervei, testi egészsége (szemüveges, lisztérzékeny stb.)? 

5. A jelentkezés indoklása

Honnan ismerik a szülők Waldorf-pedagógiát, milyen szempontok alapján döntöttek a jelentkezésről; közös elhatározás volt-e ez? 
Milyen elképzeléseik, elvárásaik vannak az óvodával kapcsolatban?

· Mit szeretnének még a gyermekükről elmondani; milyen, a jelenlegi időszakra vonatkozó megjegyzéseket; kiegészítéseket, tájékoztatást kívánnak hozzáfűzni?
 
Nyilatkozom,	hogy	a   fentiekben   közölt	adatok	nyilvántartásba	vételéhez hozzájárulok, és kérem azok bizalmas kezelését!

